Ferdinand II (Napoli)

Ferdinand II d'Aragona (, lempinimi Ferrandino); (26. kesäkuuta 1467 Napoli, Napolin kuningaskunta – 7. syyskuuta tai 5. lokakuuta 1496 Napoli)Ferdinand II  Encyclopædia Britannica Online. Viitattu 1.10.2023.Ferrante II  The Oxford Dictionary of the Renaissance (2003), Oxford Reference. Viitattu 1.10.2023. oli Napolin kuningaskunnan kuningas vuosina 1495–1496.

 Suku ja koulutus 
Ferdinand II:n isä oli kuningas Alfonso II ja isoisä kuningas Ferdinand I. Ferdinand II:n äiti oli Milanon prinsessa Ippolita Maria Sforza (1445–1488), jonka vanhemmat olivat Milanon herttua Francesco Sforza ja Milanon herttuatar omalla oikeudellaan, Bianca Maria Visconti. Milanon herttuatar Isabella d'Aragona oli Ferdinandin sisar.Ippolita (1446–1484)  Women in World History: A Biographical Encyclopedia (2002), Encyclopedia.com. Viitattu 1.10.2023. 

Ferdinand sai Capuan ruhtinaan ja kruununprinssiksi tultuaan Calabrian herttuan arvon. Hänet tunnettiin humanistina ja hän oli kansan parissa suosittu.

Kruununprinssi Ferdinand johti vuonna 1494 sotilaallista vastarintaa, kun Napolin valtaistuinta tavoitellut Ranskan kuningas Kaarle VIII saapui armeijoineen Etelä-Italiaan. Ferdinand ei onnistunut pysäyttämään ranskalaisia ja palasi pääkaupunkiin Napoliin, jossa hänen isänsä Alfonso II luovutti kruunun hänelle 23. tammikuuta 1495. 

Ranskalaiset valtasivat jo seuraavassa kuussa Napolin kaupungin, jolloin Ferdinand II pakeni ensin Ischian ja sitten Sisilian saarelle. Hän sai kuitenkin tuekseen Venetsian liigana tunnetun liittokunnan ja valtasi pian takaisin Napolin, josta Kaarle VIII oli jo lähtenyt. Ferdinand karkotti ranskalaiset kokonaan valtakuntansa alueelta espanjalaisen sotapäällikkö Gonzalo Fernández de Córdoban ja Venetsian laivaston tuella kesään 1496 mennessä. 

Ferdinand II kuoli malariaan syys/lokakuussa 1496 vain 29-vuotiaana, jolloin kuninkaaksi tuli hänen setänsä Frederico.Risto Kari: Historian ABC: Kaikkien aikojen valtiot 4, s. 16. Tammi, Helsinki 2001.

 Avioliitto 
Ferdinand nai vuonna 1496 itseään yli kymmenen vuotta nuoremman tätipuolensa, Napolin prinsessa Giovanna d'Aragonan (1479– 1518), avioliitto oli lapseton.Joanna of Naples (1478–1518)  Women in World History: A Biographical Encyclopedia (2002), Encyclopedia.com. Viitattu 10.1.2023.

Lähteet

Aiheesta muualla

Luokka:Napolin hallitsijat
Luokka:Vuonna 1467 syntyneet
Luokka:Vuonna 1496 kuolleet